Сяргей Чыгрын

**Сярге́й Мікала́евіч Чыгры́н** ( 24 верасьня 1958, вёска Хадзявічы, Слонімскі раён Гарадзенскай вобласьці, БССР) — беларускі паэт, літаратуразнавец, гісторык, краязнавец, перакладчык, журналіст.

## Жыцьцяпіс
Скончыў Хадзявіцкую няпоўную сярэднюю школу (1974), тэатральнае аддзяленьне Магілёўскай культасьветвучэльні і філялягічны факультэт БДУ (1985). Працуе загадчыкам аддзелу культуры і спадчыны «Газэты Слонімскай» і загадчыкам літаратурнай часткі Слонімскага беларускага драматычнага тэатру. Сябра Саюзу беларускіх пісьменьнікаў, Міжнароднай асацыяцыі беларусістаў і Беларускай асацыяцыі журналістаў. Жыве ў Слоніме.

## Творчасьць
Дэбютаваў вершам «Сьвеціць сонейка» у часопісе «Бярозка» (1975). Аўтар зборнікаў паэзіі «Шчырая Шчара» (1993), «Горад безь цябе» (1999), «Лірыка» (2007), «Камень Міндоўга» (2009), кнігаў гісторыка-краязнаўчых артыкулаў «Янка Купала і Слонімшчына» (1993), «Родам са Слонімшчыны» (2003), «Пакліканыя на родны парог» (2005), «Чамяры і чамяроўцы» (2006), «У пошуках слонімскіх скарбаў» (2007), «Беларуская Беласточчына» (2008), «Тэатар у Слоніме» (2008), «Зь беластоцкай зямлі» (2008), «Мастак Антон Карніцкі» (2009), «Жыў роднай песьняй» (2010), «Па сьлядах Купалы і Коласа» (2012), «Такі іх лёс» (2012) і многіх іншых.

Апублікаваў сотні артыкулаў з дасьледаваньнямі жыцьцёвага і творчага шляху Язэпа Стаброўскага, Тодара Лебяды, Сяргея Хмары, Яна Пятроўскага, Гальяша Леўчыка, Міколы Шкялёнка і іншых дзеячоў беларускай літаратуры, гісторыі і культуры. А таксама шэраг артыкулаў, зьвязаных з гісторыяй Слонімшчыны, беларускай эміграцыяй, літаратурнай Беласточчынай. Уклаў і выдаў літаратурную спадчыну С. Грынкевіча, Ф. Грышкевіча, У. Казлоўшчыка (Беласток, «Вяртаньне да сваіх», 1999), гістарычныя нарысы Міколы Шкялёнка (Беласток, «Беларусь і суседзі», 2003), Сяргея Хмары «Рабінавы хмель» (2008), Леаніда Трубача «Паміж песьняй і болем» і іншыя.

На беларускую мову пераклаў вершы францускіх паэтаў — Поля Элюара, Люізы Мішэль, Эжэна Пацье, Поля Вэрлена і ўкраінскіх паэтаў — Рыгора Елішэвіча, Валерыя Бойчанкі, Любові Пшанічнай і іншых. Пераклаў таксама п’есы А. Хайта, К. Манье, Э. Усьпенскага, К. Гальдоні, А. Астроўскага, С. Міхалкова, С. Пракоф’евай, Н. Абрамцавай, Г. Лабакіна, К. Папова, М. Каляды і іншых драматургаў. Многія спэктаклі па п’есах гэтых драматургаў пастаўленыя на сцэне Слонімскага беларускага драмтэатру й іншых тэатраў Беларусі. Напісаў таксама п’есу для дзяцей «Белая мышка» (пастаўленая ў 2005). Аўтар шматлікіх паштовак, буклетаў, плякатаў, прысьвечаных гісторыі Беларусі.

## Бібліяграфія
[міні|Кніга, дзе [Віктар Швед на абложцы, а С. Чыгрын выдавец.]]
* «Шчырая Шчара» (паэзія, 1993)
* «Янка Купала і Слонімшчына» (1993)
* «Горад безь цябе» (паэзія, 1999)
* «Мора Віктара Шведа» (2000)
* «Родам са Слонімшчыны» (2003)
* «Пакліканыя на родны парог» (2005)
* «Чамяры і чамяроўцы» (2006)
* «У пошуках слонімскіх скарбаў» (2007)
* «Лірыка» (паэзія, 2007)
* «Беларуская Беласточчына» (2008)
* «Тэатар у Слоніме» (2008)
* «Зь беластоцкай зямлі» (2008)
* «Камень Міндоўга» (паэзія, 2009)
* «Мастак Антон Карніцкі» (2009)
* «Жыў роднай песьняй» (2010)
* «Альбярцін» (2011)
* «Па сьлядах Купалы і Коласа» (2012)
* «Такі іх лёс» (2012)
* «Сярод сваіх людзей» (2012)
* «Жыцьцё і творчасьць Анатоля Іверса» (2012)
* «Слонімскія падмуркі» (2012)
* «Іншых шляхоў не было» (2013)
* «Краязнаўчымі сьцежкамі Зэльвеншчыны» (2013)
* «Легенды і паданьні Слонімшчыны» (2013)
* «Слонімскі буквар» (2013)
* «Хочацца дахаты» (2014)
* «Гісторыя Слоніма на старых фатаздымках і паштоўках» (2014)

## Крыніцы

## Літаратура
*  — С. 468.
* Пяткевіч А. Людзі культуры з Гродзеншчыны: даведнік. — Гродна, 2000.
* Карлюкевіч А. Радзімазнаўства. — Мн., 2010. — С. 270.
* З росных сцяжын. — Мн., 2009. — С. 422.
* Сяргей Чыгрын Мора Віктара Шведа: артыкулы і гутаркі / Г. Вінярскі. — Менск: Кнігазбор, 2015. — 32 с. — 50 ас.

## Вонкавыя спасылкі
* 

Катэгорыя:Нарадзіліся ў Слонімскім раёне
Катэгорыя:Беларускія літаратуразнаўцы
Катэгорыя:Беларускія краязнаўцы
Катэгорыя:Беларускія перакладчыкі
Катэгорыя:Беларускія гісторыкі
Катэгорыя:Беларускія журналісты
Катэгорыя:Сябры Саюзу беларускіх пісьменьнікаў
Катэгорыя:Беларускамоўныя паэты і паэткі
Катэгорыя:Беларускамоўныя пісьменьнікі
Катэгорыя:Перакладчыкі на беларускую мову
Катэгорыя:Перакладчыкі з украінскай мовы
Катэгорыя:Перакладчыкі з францускай мовы